Выхаванцам ясляў-сада № 543 Мінска, якія займаюцца плаваннем, вельмі пашанцавала, паколькі іх вучыць майстар спорту па скачках у ваду Галіна Уладзіміраўна Беражная. На яе занятках дзеці не толькі аздараўліваюцца, яны атрымліваюць карысныя навыкі бяспечных паводзін на вадзе, асвойваюць пэўныя стылі і тэхнікі плавання. Педагог стала ўладальніцай гранта Мінгарвыканкама за праект “Фарміраванне ўстойлівых станоўчых адносін да воднага асяроддзя пры навучанні плаванню дзяцей дашкольнага ўзросту”. Яна падрыхтавала вучэбна-метадычны дапаможнік “Вучымся плаваць” для заняткаў з дзецьмі другой малодшай групы (ад 3 да 4 гадоў), які хутка выйдзе ў свет.